stanford-oval/wikipedia huggingface dataset:
Sedini
Aiheesta muualla

Kuvia tai muita tiedostoja aiheesta Sedini Wikimedia Commonsissa
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Sleepy John Estes

Sleepy John Estesin hauta.
Sleepy John Estes (myös Sleepy John, oik. John Adam Estes, 25. tammikuuta 1889 Ripley, Tennessee – 5. kesäkuuta 1977) oli yhdysvaltalainen blueslaulaja ja kitaristi.
Elämä

Vuonna 1915 Estesin jonkin verran kitaraa soittanut vuokraviljelijäisä muutti perheineen Tennesseen Brownsvilleen. Pian tämän jälkeen John Estes menetti näön oikeasta silmästään ystävän heitettyä häntä kivellä baseballottelussa. 19-vuotiaana Estes aloitti ammattimuusikkona soittaen paikallisissa juhlissa ja piknikeillä yhdessä huuliharpisti Hammie Nixonin sekä kitaristin ja mandoliininsoittaja James "Yank" Rachellin kanssa. Hän työskenteli - välillä säännöllisesti, välillä vähemmän - molempien muusikoiden kanssa yli 50 vuotta.
Estes debytoi levyllä Ralph Peerin Victoria Recordsille Memphisissä vuonna 1929. Levytysyhteistyö Nixonin kanssa alkoi vuonna 1935 kappaleilla kuten "Drop Down Mama" ja "Someday Baby Blues". Myöhemmin hän levytti Decca ja Bluebird -merkeille - viimeiset ennen sotaa tehdyt äänitykset ovat vuodelta 1941. Estes palasi levytysstudioon lyhyesti tehtyään Sun Studiolla kappaleet "Runnin' Around" ja "Rats in My Kitchen" vuonna 1952, mutta muuten pysyi julkisuudelta piilossa kaksi vuosikymmentä.
Estes ei ollut kovinkaan taitava kitaristi, mutta hieno laulaja, jolla oli erityinen "itkevä" laulutyyli. Varhaisilla levytyksilläänkin hän kuulosti vanhalta mieheltä, jonka vuoksi bluesbuumin aikaan luultiin hänen kuolleen - varsinkin kun Big Bill Broonzy oli näin kirjoittanut. Vuonna 1962 Bob Koester ja Samuel Charters löysivät Estesin, joka oli täysin sokeutunut ja eli köyhyydessä. Estes alkoi keikkailla ja levyttää uudelleen yhdessä Nixonin kanssa, kiertäen myös Eurooppaa ja Japania tehden albumeja Delmark Recordsille. Estes, Nixon ja Rachell esiintyivät myös vuoden 1964 Newport Folk Festivalilla.
Estes kuoli sydäninfarktiin kesäkuussa 1977.
Aiheesta muualla

Sleepy John Estes  AllMusicissa (englanniksi)
Kuvitettu diskografia
Sleepy John Estes All About Jazzissa
Steinkjer-Avisa

| Steinkjer-Avisa |
| --- | --- |

Lehtityyppi:  paikallislehti
Levikki:  4 730 (2022)
Perustettu:  1984
Päätoimittaja:  Monica Irén Solberg Susegg
Kotikunta:  Steinkjer
Kotimaa:  Norja
Ilmestymistiheys:  pe
Kieli:  norja
Aiheesta muualla
Kotisivu
Steinkjer-Avisa on norjalainen vuonna 1984 perustettu paikallislehti, jonka kotikunta on Steinkjer. Sen omistaa nykyisin Trønder-Avisa, jonka kilpailijaksi se alun perin perustettiin.
Aiheesta muualla

Lehden verkkosivut (norjaksi)
Steinsåsen

| Steinsåsen |
| --- | --- |
 Steinsåsen
 Koordinaatit: 60°05′27″N, 10°17′13″E 
Valtio:  Norja
Lääni:  Buskerud
Kunta:  Hole
Pinta-ala:  
 – Maa:  1,2 km²
Väkiluku (2022):  2 045
 – Väestötiheys:  1 704,2 as./km²
Infobox OKVirheellinen NIMI-arvo: 
Steinsåsen on taajama Holen kunnassa Buskerudin läänissä Norjassa. Taajaman pinta-ala on 1,2 neliökilometriä ja asukasluku 2 045 vuonna 2022.
Aiheesta muualla

Kuvia tai muita tiedostoja aiheesta Steinsåsen Wikimedia Commonsissa
Steve Jordan

| Steve Jordan |
| --- | --- |
 Steve Jordan vuonna 2006.
Henkilötiedot
Syntynyt: 14. tammikuuta 1957 (ikä 67) New York City, New York, Yhdysvallat
Muusikko
Aktiivisena:  1978–
Tyylilajit:  funk ja maailmanmusiikki 
Soittimet:  rummut, lyömäsoittimet
Levy-yhtiöt:  Virgin Records 
  [ Muokkaa Wikidatassa ] [ ohje ]  
Steve Jordan (s. 14. tammikuuta 1957) on yhdysvaltalainen muusikko ja The Rolling Stonesin nykyinen rumpali. Hän korvasi yhtyeessä vuodesta 1963 soittaneen Charlie Wattsin tämän kuoltua 24. elokuuta 2021. Watts oli itse toivonut Jordanista uutta rumpalia yhtyeelle.
Ennen uraansa The Rolling Stonesissa Jordan soitti rumpuja The Rolling Stones -kitaristi Keith Richardsin sooloalbumeilla soittaneessa The X-pensive Winos -yhtyeessä sekä Saturday Night Live- ja Late Night with David Letterman -viihdeohjelmien houseyhtyeissä.
Steve Keen

Steve Keen vuonna 2013
Steve Keen (s. 28. maaliskuuta 1953) on tunnettu velkakriisien asiantuntija ja ankara vallitsevana olevan uusklassisen taloustieteen kriitikko.
Keen kääntyi uusklassisen taloustieteen kriitikoksi jo opiskeluaikoinaan 1970-luvulla. Tutustuttuaan Hyman Minskyn ”The Financial Instability Hypothesis” -teokseen hän teki tietokonesimulaatioita ja ennusti vuonna 1995 maailmantalouden suuntaavan kohti velkakriisiä. Hänen ensimmäinen kirjansa ”Debunking Economics” julkaistiin vuonna 2001 dotcom-kuplan romahduksen jälkeen, ja uusintapainos ilmestyi vuonna 2011 subprime-kriisin jälkeen. Hän on julkaissut myös teoksen ”Can We Avoid Another Financial Crisis?” vuonna 2017 ennen tuorettamilloin? kirjaansa ”The New Economics”.
Keen ennusti julkisesti vakavan talouskriisin lähestymisen jo joulukuussa 2005. Hänen ennakkovaroituksensa ja pohdintansa velkadeflaation mallintamisesta saivat ansaittua tunnustusta, kun hänet palkittiin Real World Economics Review -lehden myöntämällä Revere Awardilla. Tätä kunnianosoitusta perusteltiin sillä, että Keenin työllä on suuri todennäköisyys estää tulevia talouskriisejä. Hän ylläpitää vaikutusvaltaista taloustieteellistä blogia ja hänen kirjansa Debunking Economics on klassikko, joka käsittelee uusklassisen talousteorian virheellisyyttä ja sen uhkaa kapitalismin säilymiselle.
Keen pitää uusklassista taloustiedettä vanhentuneena ja kyvyttömänä uudistumaan, ja väittää, että taloustiede on säilynyt juuriltaan samana vuodesta 1870 lähtien. Vaikka uuskeynesiläisyys nimellisesti erottuu uusklassisesta, Keen näkee senkin perustaltaan samankaltaisena. Hän uskoo tieteen kehittyvän uusien ideoiden syrjäyttäessä vanhat, mutta taloustiede ei ole omaksunut tätä uudistumiskykyä. Keen katsoo uusklassisen taloustieteen syntyneen vastareaktiona Karl Marxin kapitalismin kritiikille ja epäilee talouseliitin intressien ohjaavan taloustieteen kehitystä. Hänen kapinahenkensä on saanut uutta virtaa finanssi- ja eurokriisien jälkeen, kuten Manchesterin yliopiston ”Post-Crash Economics” -ryhmän ja ”Rethinking Economics” -kampanjan toiminnan kautta.
Keen on kirjoittanut yli 70 akateemista julkaisua monista erilaisista aiheista, kuten taloudellisesta epävakaudesta, rahanluontiprosessista, perinteisen kysynnän ja tarjonnan mallin matemaattisista puutteista, Marxin taloustieteen heikkouksista, fysiikan soveltamisesta taloustieteeseen, islamilaisesta rahoituksesta sekä kaaos- ja kompleksisuusteorian roolista taloustieteessä. Hänen teoksiaan on käännetty kiinaksi, saksaksi ja venäjäksi.
Keen toimii taloustieteen ja rahoituksen apulaisprofessorina Western Sydney Universityssä.
Sierramadrentikka

| Sierramadrentikka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Kirjotikat Picoides
Laji::  arizonae
Kaksiosainen nimi
 Picoides arizonae  (Hargitt, 1886) 

Katso myös
   Sierramadrentikka Wikispeciesissä   Sierramadrentikka Commonsissa 
Infobox OKNimi-testi OKIUCN-testi OK: 
Sierramadrentikka (Picoides arizonae) on amerikkalainen tikka. Se luokitellaan usein mäntytikan (Picoides stricklandi) alalajiksi. Sierramadrentikka elää Meksikon Sierra Madressa, sekä Yhdysvalloissa Arizonan kaakkoisosassa ja New Mexicon lounaiskolkassa. Edward Hargitt kuvaili lajin holotyypin vuonna 1886.
Sebastian Rajalakso

| 0 | 1 | 2 |
| --- | --- | --- |

Henkilötiedot
Syntymäaika: 23. syyskuuta 1988 (ikä 36)
Syntymäpaikka: Enköping, Ruotsi
Pelipaikka: laitalinkki
Pituus: 186 senttimetriä
Paino: 81 kilogrammaa
Lempinimi: Sebbe, Raja
Seura
Seura: GIF Sundsvall
Pelinumero: 11
Seurat
| Vuodet | Seura | O (M) |
| 2007 2008–2013 2013 2014 2014 2014– |  Enköping  Djurgården →  Syrianska (laina) Jagiellonia → Jagiellonia II (laina) GIF Sundsvall | 29 (8) 127 (18) 23 (4) 7 (0) 5 (1) 11 (1) |
 Seurajoukkueuran tilastot kattavat vain kansalliset sarjat, päivitetty 2. tammikuu 2015..
Sebastian Rajalakso (s. 23. syyskuuta 1988 Enköping, Ruotsi) on ruotsalainen jalkapalloilija, pelipaikaltaan laitalinkki. Hän edustaa Ruotsin korkeimmalla sarjatasolla Allsvenskanissa pelaavaa tukholmalaista Djurgårdenia.
Seurajoukkueura

Rajalakson kasvattajaseura on Fanna BK, jonka lisäksi hän edusti juniorina Enköpingiä. Hän debytoi Enköpingin edustusjoukkueessa kaudella 2006 Ruotsin kolmanneksi korkeimmalla sarjatasolla Division 1:ssä, josta joukkue nousi seuraavaksi kaudeksi Superettaniin.
Kaudeksi 2008 Rajalakso siirtyi joukkuetoverinsa Martin Anderssonin kanssa edelliskaudella Allsvenskanin kolmanneksi sijoittuneeseen Djurgårdeniin, jonka kanssa hän teki neljävuotisen sopimuksen. Hän debytoi Allsvenskanissa 30. maaliskuuta 2008 kauden avausottelussa Norrköpingiä vastaan ja onnistui maalinteossa ensimmäisessä viidessä ottelussaan. Debyyttikaudellaan, jolla Djurgården sijoittui 12:ksi, Rajalakso pelasi kaikkiaan 27 ottelussa ja oli seitsemällä maalillaan joukkueensa paras maalintekijä. Hän oli ehdolla sarjan vuoden tulokkaaksi Fotbollsgalan 2008:ssa.
Rajalakso kuului Djurgårdenin runkopelaajiin myös kaudella 2009, joka sujui joukkueelta kuitenkin edellistäkin heikommin, sillä se säilytti sarjapaikkansa vasta karsintojen kautta. Hän teki sarjassa kolme maalia, mikä riitti joukkueen sisäisen maalitilaston jaettuun kärkipaikkaan Patrik Hagingen, Christer Youssefin, Hrvoje Milićin ja Daniel Sjölundin kanssa.
Maajoukkueura

Rajalakso on pelannut Ruotsin alle 21-vuotiaiden maajoukkueessa vuodesta 2008 lähtien.
Aiheesta muualla

Sebastian Rajalakso (90minut.pl) (puolaksi)
Sebastian Rajalakson esittely Djurgårdenin sivustolla (ruotsiksi)
Sebastian Rajalakson esittely Ruotsin jalkapalloliiton sivustolla (ruotsiksi)
Sirkus Finnbohemia

Sirkus Finnbohemia
Sirkus Finnbohemia on vuonna 1994 Oulussa muodostunut sirkuksen ja performanssin perinteitä yhdistelevä taiteilijaryhmä. Sen perustajajäsenet olivat Aulis Harmaala, Tuomo Kangasmaa, Pia Kauppinen ja Heli Taimisto (Räty 1994). Myöhemmin ryhmään liittyivät Anneli Moilanen ja Jarmo Kittilä (Oulun Taiteilijatyöpaja 1995). Ryhmän ensimmäisessä mediatapahtumassa tukena oli myös sirkusalan ammattilainen, telttamestari Jape Rautio (Räty 1994).
Ryhmä rakensi omanlaistaan sirkusta, jonka pohjana olivat sirkuksen perinteiset ohjelmanumerot (Peltovuori 1994). Aikaisempaa kokemusta varsinaisesta sirkustoiminnasta ei ryhmäläisillä ollut, vaan toimintaa rakennettiin omien sirkusmuistojen, erilaisten sirkusalan historiatietojen sekä omien lapsuuden haaveiden ja traumojen pohjalta. Alkuperäisenä tavoitteena oli luoda ohjelmisto, joka jäljitteli 1800-luvulla Suomessa kiertäneiden sirkusseurueiden esityksiä.  Esikuvana oli myös amerikkalainen The Barnum & Bailey -sirkus. Sanomalehti Kalevassa julkaistussa artikkelissaan Vuokko Räty kuvaa Sirkus Finnbohemian ilveilyä ja vallattomuutta tietoiseksi hämäykseksi. Erityisesti ryhmää kiehtoi suomalaisen luovan hulluuden elvyttäminen, mille sirkusmuotoinen toiminta antoi hedelmälliset puitteet.(Räty 1994.)
Taipaleensa alussa Sirkus Finnbohemia vuokrasi Nahkatehtaankatu 2:sta oman toimiston (Peltovuori 1994), josta kuitenkin melko pian luovuttiin, koska sen ylläpitoon ei ollut taloudellisia resursseja. Sirkuksella oli käytettävissään myös auto: haaleankeltainen 1974-vuosimallin Escort, jonka vetämistä parralla harjoiteltiin yhtenä ohjelmanumerona (Räty 1994). Sirkus ei  yrityksistään huolimatta saanut omaa telttaa, vaan esitykset tapahtuivat vaihtuvissa tiloissa. Kesällä 1994 käytössä oli  Oulun evankelis-luterilaisen seurakunnan limonaditeltta (Räty 1994), kesällä 1996 esiintyminen tapahtui Kajaanintullin koulun pihalla Teatteriteltassa (Sirkus Finnbohemia 1996). Taiteilijamessujen käsiohjelmassa mainostettiin esitysten tapahtumapaikaksi Madetojan puistossa olevaa suurta telttaa (Oulun Taiteilijatyöpaja 1995), jollaista ei kuitenkaan saatu hankittua.
Esiintymiset ja hahmot

Sirkus Finnbohemia esiintyi erilaisissa oululaisissa kulttuuritapahtumissa ja yksityistilaisuuksissa. Kokoonpanon vaihtuessa ja esiintyjämäärän supistuessa ryhmästä käytettiin nimeä Sirkus Finnbohemian Rippeet (Oulun Taiteilijatyöpaja 1995).
Ohjelmanumeroista vastasivat sirkushahmot, jotka esiintyjät olivat rakentaneet erilaisten taipumustensa pohjalta. Aulis Harmaala toimi fakiirina, Tuomo Kangasmaa voimamiehenä, Pia Kauppinen akrobaattina ja Heli Taimisto eläintenkesyttäjänä, joka keskittyi hylkeenkesytykseen. (Räty 1994; Peltovuori 1994.) Rekvisiitta ja sirkuksen eläimet rakennettiin itse erilaisista halvoista kierrätysmateriaaleista.
Sirkus Finnbohemia esiintyi Villihevoset-showllaan Jääyöfestivaaleilla Oulun Arktisilla viikoilla maaliskuussa 1995. Oulun Taiteilijamessuilla vuonna 1995 fakiiri ja voimamies esiintyivät kahdestaan. Ohjelmistossa voimamies veti autoa parrallaan, fakiiri sahasi irti kappaleen ruumiistaan ja räjäytti päänsä (Maja 1995). Aikuiseen makuun -show esitettiin kesäkuussa 1996. Tuolloin ohjelmistoon sisältyi  Uspekistanilainen painonnostaja, Suuri haastaja Sirkku, Helsingistä palaava "Still Alive and Well" Fakiiri, Ajatustenlukija, Naisilluusio, Onnen pyörät, Eläin-paraati, Kuviokelluntaa ja Kohtaaminen rajan takaa (Sirkus Finnbohemia 1996).
Strikes

| Strikes Blackfoot |
| --- | --- | --- |

Studioalbumin tiedot
 Äänitetty : 1978–1979
 Julkaistu: Maaliskuu 1979
 Tuottaja(t): Al Nalli
 Tyylilaji: Southern rock, Hard rock
 Kesto: 33.41
 Levy-yhtiö: Atco Records
Listasijoitukset
  #42
Blackfootin muut julkaisut
| Flying High 1976 | Strikes 1979 | Tomcattin' 1980 |
Strikes on yhdysvaltalaisen Blackfoot-yhtyeen läpimurtoalbumi vuodelta 1979. Se sisältää muun muassa singlehitin ”Train, Train” ja klassikoksi nousseen kappaleen ”Highway Song”. Yhdysvalloissa albumi on myynyt platinalevyyn oikeuttavan määrän.
Kappaleet

Road Fever – 3.07 (säv. Medlocke/Spires)
I Got a Line on You – 3.17 (säv. Randy California)
Left Turn on a Red Light – 4:35.Medlocke/Spires
Pay My Dues – 3.03 (säv. Blues Image)
Baby Blue – 2.33 (säv. Medlocke/Spires)
Wishing Well – 3.11 (säv. Bundrick/Kirke/Kossoff/Rodgers/Yamauchi)
Run and Hide – 3.24 (säv. Medlocke/Spires)
Train, Train (Prelude) – 0.36 (säv. S. Medlocke/R. Medlocke)
Train, Train – 2.56 (säv. S. Medlocke/R. Medlocke)
Highway Song – 6.59 (säv. Medlocke/Spires)
"I Got a Line on You" on alun perin Spirit-yhtyeen kappale, "Pay My Dues" Blues Imagen ja "Wishing Well" Free-yhtyeen
Kokoonpano

Rick Medlocke – laulu, kitara
Charlie Hargrett – kitara
Greg T. Walker – basso, laulu
Jakson Spires – rummut, laulu
Kokoonpano > Vierailevat muusikot

Pat McCaffrey – kosketinsoittimet
Henry Weck – perkussio
Cub Koda – huuliharppu
Shorty Medlocke – huuliharppu
Donna D. Davis, Cynthia Douglas – taustalaulu
Arviot

Allmusic:
Aiheesta muualla

Strikes discogs.com -sivustolla
Siilasjärvi

Siilasjärvi (pohjoissaameksi Šilisjávri) on järvi Enontekiöllä. Sen pinta-ala on noin 91,3 hehtaaria.
Siilasjärvestä Kilpisjärveen laskee Siilasjoki. Siilasjärvi on osa Könkämäenon valuma-aluetta ja sijaitsee vedenjakajalla noin 484 metrin korkeudessa merenpinnasta. Matkaa Kilpisjärvelle on 11 kilometriä ja Ounasjärvelle 141 kilometriä.
Suomen maalaisten keskinäinen vakuutusyhtiö

Suomen maalaisten keskinäinen vakuutusyhtiö oli suomalainen vuosina 1857–1972 toiminut vakuutusyhtiö, joka on nykyisin osa Tapiola-ryhmää. Yhtiö perustettiin 1857 alkuaan nimellä Suomen Yleinen Paloapuyhtiö omaisuutta varten maalla, pian nimeksi tuli Suomen maalaisten paloapuyhtiö. Yhtiö palovakuutti kiinteää ja irtainta omaisuutta maaseudulla ja kaupunkien maaseutumaisilla alueilla.
Yhtiö toimi myöhemmin nimillä Suomen maalaisten keskinäinen palovakuutusyhtiö ja Suomen maalaisten keskinäinen vakuutusyhtiö. Vuonna 1931 Suomen maalaisten keskinäisen palovakuutusyhtiön toimitusjohtajaksi tuli presidenttikautensa päättänyt Lauri Kristian Relander. Yhtiö kilpaili maaseudun pienten palovakuutusyhdistysten kanssa asiakkaista ja vuonna 1935 perustettiin Maalaisten jälleenvakuutusosasto. Vuonna 1941 yhtiö aloitti tapaturmavakuutusten ja metsävakuutusten myynnin.
Suomen maalaisten keskinäinen vakuutusyhtiö teki vuonna 1957 yhteistyösopimuksen vakuutusyhtiö Auran kanssa ja sai hoidettavakseen Auran palovakuutukset. Yhtiöt toimivat sitten itsenäisinä mutta yhteisen johdon alla ja yhteisellä myynti- ja palveluorganisaatiolla. Vuodesta 1964 alkaen Suomen Maalaisten Keskinäinen Vakuutusyhtiö keskittyi vain jälleenvakuutukseen nimellä MAVA Keskinäinen Vakuutusyhtiö. Yhtiö fuusioitiin lopulta Vahinko-Auraan vuonna 1972.
Serralunga

Serralunga voi tarkoittaa ainakin seuraavia:
Serralunga d'Alba – kunta Piemonten alueella Pohjois-Italiassa.
Serralunga di Crea – kunta Piemonten alueella Pohjois-Italiassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Serralunga”, voi hakea sivunnimihaulla, laajalla sivunnimihaulla tai tekstihaulla.
Sirkus Finlandia

Sirkus Finlandian logo.
Sirkus Finlandian esiintymisteltta ja kuljetuskalustoa.
Sirkus Finlandia on suomalainen vuonna 1976 perustettu sirkus. Sirkuksen omistaa Jernströmien sirkusperhe. Sirkuksen johtaja eli sirkustirehtööri on Carl Jernström jr. (s. 1980 Vaasa), joka on toiminut tirehtöörinä isänsä Carl-Gustaf Jernströmin jälkeen kevään 2011 kiertueelta alkaen. Sirkus Finlandian kotikaupunki on Raasepori.
Kiertuekausi alkaa huhtikuun lopulla ja päättyy loka–marraskuun vaihteessa. Sirkus antaa kauden aikana noin 250 näytöstä. Sirkusteltassa on 1 300 istumapaikkaa. Sirkuksessa esiintyy joka vuosi suuri joukko kansainvälisiä sirkustaiteilijoita, joita tulee pääasiassa Saksasta, Englannista, Espanjasta, Ruotsista, Unkarista ja Venäjältä.
Sirkus Finlandiassa on esiintynyt myös lukuisia eläimiä, kuten merileijonia, hevosia, kissoja, koiria sekä Vanni-norsu.
Aiheesta muualla

Sirkus Finlandia
Jenni Arbelius: Koko elämä varsinaista sirkusta[vanhentunut linkki]. Turun sanomat 26.8.2009.
Harald Birger Olausen: Sirkus Finlandiassa vaihtuu sukupolvi. Viikko-Eteenpäin 28.4.2011.
Sirkus Europa

| Sirkus Europa |
| --- | --- |
Ohjaaja:  Eija-Elina Bergholm Anja Koski Ere Kokkonen
Käsikirjoittaja:  Marja-Leena Mikkola
Säveltäjä:  Kaj Chydenius
Valmistustiedot
Valmistusmaa:  Suomi
Tuotantoyhtiö:  Yleisradio
Ensi-ilta:  28.2.1968
Kesto:  55 min
Alkuperäiskieli:  suomi
Aiheesta muualla
IMDb 
Infobox OKNimi-testi OK: 
Sirkus Europa on Yleisradion ja Ylioppilasteatterin vuonna 1968 toteuttama ”informatiivinen tv-kabaree”, joka käsittelee teollistuneiden ja kehitysmaiden välistä kuilua laulujen ja välitekstien keinoin. Marja-Leena Mikkolan käsikirjoittaman laulunäytelmän sävelsi Kaj Chydenius ja ohjasivat Eija-Elina Bergholm, Anja Koski ja Ere Kokkonen. Asiantuntijana tuotannossa toimi muun muassa Tricont-ryhmässä vaikuttanut vasemmistoaktivisti Johan von Bonsdorff ja ohjausassistenttina Päivi Istala.
Esiintyjät

Kristiina Halkola
Titta Karakorpi
Ulla Kivipato
Arja Saijonmaa
Heikki Liede
Carl-Erik Lindholm
Jouko Rikalainen
Sibbesgården

| Sibbesgården |
| --- | --- |
Tyyppi:  Kotiseutumuseo 
Osoite:  Gesterbyntie 12, 04130 Gesterby  
Sijainti:  Sipoo 
Kotisivut:  sibbo.hembygd.fi 
Koordinaatit:  60°19′59″N, 25°16′12″E
 fiSibbesgården 
  
Sibbesgården on Sipoossa, Gesterbyn kylässä sijaitseva kotiseutumuseo. Museoalueella on pihapiiri, jonka ympärillä on seitsemän rakennusta.
Drängstugan jouluaikaan.
Aiheesta muualla

Sibbesgården Uudenmaan museo-opas. Arkistoitu 23.11.2018. Viitattu 22.11.2018 (suomeksi).
Serrano

Serrano voi tarkoittaa muun muassa seuraavia:
Ihmisiä:
Carmen Jiménez Serrano (1920–2016), espanjalainen kuvanveistäjä
Diego Serrano (s. 1973), yhdysvaltalainen näyttelijä
Francisco Serrano (1810–1885), espanjalainen sotamarsalkka, poliitikko, valtionhoitaja ja pääministeri
Francisco Serrano (1695–1748), espanjalainen dominikaani, pappi, lähetystyöntekijä, marttyyri ja pyhimys
Jorge Serrano (s. 1945), Guatemalan presidentti
Jorge Ardila Serrano (1925–2010), kolumbialainen katolinen piispa
Julieta Serrano (s. 1933), espanjalainen näyttelijä
Marcela Serrano (s. 1951), chileläinen kirjailija
María Camila Osorio Serrano (s. 2001), kolumbialainen tennispelaaja
Miguel Serrano (1917–2009), chileläinen natsiesoteerikko, diplomaatti ja kirjailija
Nestor Serrano (s. 1955), yhdysvaltalainen näyttelijä
Óscar Serrano Rodríguez (s. 1981), espanjalainen jalkapalloilija
Ramón Serrano Súñer (1901–2003), espanjalainen poliitikko
Muita:
Serrano (1928), Chilen laivaston hävittäjä
Serrano-luokka, Chilen laivaston hävittäjäluokka
Serranon kinkku eli vuoristokinkku, espanjalainen ilmakuivattu kinkkulaatu
Serranon perhe, espanjalainen televisiosarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Serrano”, voi hakea sivunnimihaulla, laajalla sivunnimihaulla tai tekstihaulla.
Sebastian Rejman

Rejman edustamassa Suomea Eurovision laulukilpailussa 2019.
Sebastian Rejman (s. 13. tammikuuta 1978) on suomalainen muusikko, näyttelijä ja juontaja. Hän on The Giant Leap -yhtyeen laulaja-kitaristi. Rejman on säveltänyt ja sanoittanut yhtyeen kappaleet Petri Somerin kanssa.
Yksityiselämä

Rejman on kaksikielisestä työläisperheestä Itä-Helsingistä ja on asunut Helsingin Kalliossa. Hän aloitti kitaransoiton ja laulamisen 14-vuotiaana. Musiikillisina esikuvinaan hän pitää Elvis Presleytä  ja Bruce Springsteenia.
Rejman on ollut kihloissa näyttelijä Iina Kuustosen kanssa ja heillä on kaksi lasta – vuoden 2016 syyskuussa syntynyt poika ja tammikuussa 2019 syntynyt tytär. Kesäkuussa 2022 pari ilmoitti eroavansa.
Musiikkiura

The Giant Leap -yhtyeen kappaleiden lisäksi Rejman ja Somer tekivät Lasse Wikmanin ja Samppa Komokallion kanssa Taikakuulle kappaleen ”Hauraalla jäällä”. Rejman myös sävelsi Esa Niemisen kanssa Riku Torkkelille kappaleen ”Hetki me vaan lennettiin”.
Giant Leapin jäätyä toistaiseksi esiintymistauolle Sebastian perusti uuden yhtyeen nimeltään Sebastian & The 4th Line Band.
Televisiossa

Rejman oli mukana Nelosen Kuorosota-viihdeohjelmassa keväällä 2010, missä hän johti Helsingin kuoroa. Helsingin kuoro putosi kisasta ensimmäisenä.
Vuodesta 2012 lähtien Rejman on toiminut myös televisiojuontajana. Tuolloin hän juonsi Talent Suomi -kilpailun yhdessä Lorenz Backmanin kanssa. Sen jälkeen hän on juontanut Splashia sekä toiminut backstage-reportterina The Voice of Finlandissa. 
Vuonna 2014 hän toimi juontajana Jukebox-ohjelmassa ja juonsi lisäksi We Want More -ohjelman loppukonsertin yhdessä Kristiina Komulaisen kanssa.
Vuonna 2017 hän näytteli elokuvassa Kuudes kerta. Vuodesta 2018 alkaen hän on näytellyt sairaalasarjassa Syke akuuttilääkäri Jesseä.
Rejman edusti Suomea vuoden 2019 Eurovision laulukilpailussa Tel Avivissa Israelissa yhdessä Daruden kanssa. Heidän esittämänsä kappale ”Look Away” sijoittui ensimmäisessä semifinaalissa viimeiselle sijalle.
Aiheesta muualla

Kuvia tai muita tiedostoja aiheesta Sebastian Rejman Wikimedia Commonsissa